എം.ആർ. രഘുചന്ദ്രബാൽ

1991 മുതൽ 1995 വരെ നിലവിലിരുന്ന നാലാം കരുണാകരൻ മന്ത്രിസഭയിലെ സംസ്ഥാന എക്സൈസ് വകുപ്പ് മന്ത്രിയായിരുന്ന തിരുവനന്തപുരം ജില്ലയിൽ നിന്നുള്ള മുതിർന്ന കോൺഗ്രസ് നേതാവായിരുന്നു എം.ആർ. രഘുചന്ദ്രബാൽ (1950-2025). രണ്ടു തവണ കേരള നിയമസഭാംഗമായും അദ്ദേഹം പ്രവർത്തിച്ചിട്ടുണ്ട്.https://www.niyamasabha.nic.in/index.php/content/member_homepage/323https://www.manoramaonline.com/news/latest-news/2025/11/08/former-minister-mr-raghuchandrabaal-passes-away.htmlhttps://marunadanmalayalee.com/more/homage/reghuchandrabal-824777https://www.mathrubhumi.com/books/excerpts/mt-reghuchandrabal-book-excerpt-kerala-politics-a963c890

 ജീവിതരേഖ 
തിരുവനന്തപുരം ജില്ലയിലെ
നെയ്യാറ്റിൻകര താലൂക്കിലെ
കാഞ്ഞിരംകുളത്ത് എം.രാഘവൻ നാടാറിന്റേയും കമല ഭായിയുടേയും മകനായി 1950 മാർച്ച് 12ന് ജനിച്ചു. ബിരുദധാരിയാണ്. 1970-കളിൽ ഇടതു വിദ്യാർത്ഥി രാഷ്ട്രീയത്തിൽ സജീവമായ 
രഘുചന്ദ്രബാൽ ഗാനങ്ങൾ കമ്പോസ് ചെയ്യുകയും നാടകങ്ങൾ എഴുതുകയും
കക്കയം ക്യാമ്പ് എന്ന നാടകത്തിൽ അഭിനയിക്കുകയും ചെയ്തിട്ടുണ്ട്. 

1975-ൽ രാജ്യത്ത് അടിയന്തരാവസ്ഥ പ്രഖ്യാപിച്ചപ്പോൾ അതിനെതിരെ പോരാടിയ രഘുചന്ദ്രബാൽ പിന്നീട് ലീഡർ കെ.കരുണാകരൻ്റെ സ്വാധീനത്തിൽ 
1977-ൽ കോൺഗ്രസ് പാർട്ടിയിൽ ചേർന്നു. 1978 മുതൽ 1995 വരെ കാഞ്ഞിരംകുളം പഞ്ചായത്ത് പ്രസിഡൻ്റായിരുന്നു.

കേരളത്തിലെ കോൺഗ്രസ് രാഷ്ട്രീയത്തിൽ
ഐ ഗ്രൂപ്പിൻ്റെ പോരാളിയും ലീഡർ കെ.കരുണാകരൻ്റെ വിശ്വസ്ഥനുമായിരുന്നു.
1991 മുതൽ 1995 വരെ 
നിലവിലിരുന്ന നാലാം കരുണാകരൻ മന്ത്രിസഭയിലെ സംസ്ഥാന 
എക്സൈസ് വകുപ്പ് മന്ത്രിയായും പ്രവർത്തിച്ചിട്ടുണ്ട്.

1992-ൽ നടന്ന കോൺഗ്രസ് സംഘടനാ 
തെരഞ്ഞെടുപ്പിൽ ലീഡർ കെ.കരുണാകരൻ 
നേതൃത്വം നൽകിയ ഐ ഗ്രൂപ്പ് 
കെപിസിസിയിൽ പൂർണ ആധിപത്യം 
നേടിയതിന് പിന്നാലെ അന്നത്തെ 
കെപിസിസി പ്രസിഡൻ്റായിരുന്ന
എ.കെ.ആൻ്റണിയെ തോൽപ്പിച്ച്
എ ഗ്രൂപ്പിൽ നിന്നും ഐ ഗ്രൂപ്പിലേക്ക് കളം മാറിയ വയലാർ രവി 1992-ൽ കെ.പി.സി.സി പ്രസിഡൻ്റായതിന് പിന്നിലും 
രഘുചന്ദ്രബാൽ നിർണായക സ്വാധീനം ചെലുത്തിയിരുന്നു.https://newspaper.mathrubhumi.com/news/kerala/news-1.11042215

1992-ന് ശേഷം കേരളത്തിലെ
കോൺഗ്രസ് പാർട്ടിയിലുണ്ടായ തിരുത്തൽ വാദത്തിന് ഒപ്പം ഐഎസ്ആർഒ ചാര കേസിൽ കേരളത്തിലെ കോൺഗ്രസ് രാഷ്ട്രീയത്തിൽ ഗ്രൂപ്പ് വഴക്ക് കൂടി മൂർച്ഛിച്ചപ്പോൾ 1995-ൽ കേരള മുഖ്യമന്ത്രി സ്ഥാനം രാജിവച്ച്https://archives.mathrubhumi.com/features/politics/isro-spy-case-and-k-karunakaran-ommen-chandy-a-k-antony-aa8f7074 കെ.കരുണാകരൻ  ദേശീയ രാഷ്ട്രീയത്തിലേക്ക് വഴി മാറിയതോടെ രഘുചന്ദ്രബാലിൻ്റെ രാഷ്ട്രീയ ജീവിതത്തിനും തിരശ്ശീല വീണു.https://www.manoramaonline.com/district-news/thiruvananthapuram/2025/11/09/m-r-reghuchandrabal-obituary.html 

1980-ൽ കോവളത്ത് നിന്നും 1991-ൽ പാറശാലയിൽ നിന്നും നിയമസഭാംഗമായ രഘുചന്ദ്രബാൽ 1996-ലെ നിയമസഭ തിരഞ്ഞെടുപ്പിൽ പാറശാലയിൽ നിന്നും
വീണ്ടും മത്സരിച്ചെങ്കിലും സുന്ദരൻ നാടാറിനോട് പരാജയപ്പെട്ടു.

 സ്വകാര്യ ജീവിതം 
 ഭാര്യ: സി.എം. ഓമന
 മക്കൾ:
 ആർ.വിവേക് (ദുബായ്)
 ആർ.പ്രപഞ്ച് IAS

 പദവികൾ 

 സംസ്ഥാന എക്‌സൈസ് വകുപ്പ് മന്ത്രി - 02-07-1991 മുതൽ 16-03-1995 വരെ.
 1978-1995 : പ്രസിഡന്റ്, കാഞ്ഞിരംകുളം പഞ്ചായത്ത്

 തിരഞ്ഞെടുപ്പുകൾ 
+ തിരഞ്ഞെടുപ്പുകൾ    വർഷം  മണ്ഡലം  വിജയിച്ച സ്ഥാനാർത്ഥി  പാർട്ടിയും മുന്നണിയും   മുഖ്യ എതിരാളി  പാർട്ടിയും മുന്നണിയും  രണ്ടാമത്തെ മുഖ്യ എതിരാളി  പാർട്ടിയും മുന്നണിയും  1996  പാറശ്ശാല നിയമസഭാമണ്ഡലം  എൻ. സുന്ദരൻ നാടാർ  സ്വതന്ത്ര സ്ഥാനാർത്ഥി  W.R. ഹീബ  സി.പി.ഐ.എം., എൽ.ഡി.എഫ്.  എം.ആർ. രഘുചന്ദ്രബാൽ  കോൺഗ്രസ് (ഐ.) 1991  പാറശ്ശാല നിയമസഭാമണ്ഡലം  എം.ആർ. രഘുചന്ദ്രബാൽ  കോൺഗ്രസ് (ഐ.), യു.ഡി.എഫ്.  എം. സത്യനേശൻ  സി.പി.ഐ.എം., എൽ.ഡി.എഫ്.  പാറശ്ശാല പ്രേംകുമാർ  ബി.ജെ.പി. 1982  കോവളം നിയമസഭാമണ്ഡലം  എൻ. ശക്തൻ നാടാർ  ഡി.എസ്.പി.  എം.ആർ. രഘുചന്ദ്രബാൽ  കോൺഗ്രസ് (ഐ.), യു.ഡി.എഫ്.  പൂങ്കുളം രാജു  സ്വതന്ത്ര സ്ഥാനാർത്ഥി 1980  കോവളം നിയമസഭാമണ്ഡലം   എം.ആർ. രഘുചന്ദ്രബാൽ  കോൺഗ്രസ് (ഐ.), യു.ഡി.എഫ്.  വി. തങ്കയ്യൻ  സി.പി.ഐ.   

 അവലംബം 


വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:1950-ൽ ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരളത്തിലെ എക്സൈസ് വകുപ്പ് മന്ത്രിമാർ